Diari Oficial de la Generalitat Valenciana


Sumari del DOGV 7962, del 20-01-2017 (2016/10195)

Notificació de la sentència dictada en el procediment de guarda i custòdia número 5/2016.
-----------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10540


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de guarda i custòdia número 5/2016. [2016/10340]  
Judici: família, guarda, custòdia o aliments de fill menor no matrimonial no consensuat número 000005/2016.  
Part demandant: Alina Ionela Andrusca.  
Part demandada: Marius Eugen Tetrescu.  
Sobre: divorcis no consensuats.  
En el judici a què es fa referència s'ha dictat la resolució que té l'encapçalament i la part dispositiva que són com segueix:  
«Sentència número 28/2016  
Jutgessa que la dicta: Macarena Amparo Mira Picó.  
Lloc: Vila-real.  
Data: 15 de desembre de 2016.  
Macarena Mira Picó, magistrada del Jutjat de Violència sobre la Dona número 1 de Vila-real, he vist aquestes actuacions seguides davant d'aquest jutjat amb el número 5/2016, a instàncies d'Alina Ionela Andrusca, representada per la procuradora María José Cruz Sorribes, contra Marius Eugen Tetrescu, declarat en situació de rebel·lia processal.  
Dispositiva  
Estime la demanda interposada per la representació processal d'Alina Ionela Andrusca contra Marius Eugen Tetrescu, i dispose les mesures següents:  
La guarda i custòdia de la menor, A. M., nascuda el 16 de juliol de 2012, l'atribuïsc a la mare, sent-ne la pàtria potestat compartida, si bé atribuïsc a la mare l'exercici exclusiu de la pàtria potestat.  
Pel que fa al règim de vistes, pertoca establir el següent règim de visites a favor del pare:  
- Els dimarts i dijous de 20.00 a 21.00 hores, que la replegarà a través dels avis materns o persona que designe mentre dure l'ordre d'allunyament, i quan aquesta no estiga vigent la replegarà i reintegrarà a l'habitatge on residisca la mare.  
- Caps de setmana alterns, sense pernocta, des de les 11.00 hores del dissabte fins a les 21.00 hores del mateix dia, i des de les 11.00 hores del diumenge fins a les 21.00 hores del mateix dia, i la replegarà a través dels avis materns o persona que designe mentre dure l'ordre d'allunyament, i quan aquesta no estiga vigent la replegarà i reintegrarà a l'habitatge on residisca la mare.  
- A les vacances de Nadal, Setmana Santa i estiu, en els anys senars la mare estarà amb la seua filla la primera meitat i el pare la segona i viceversa.  
- A les vacances d'estiu, de conformitat amb el calendari escolar, els progenitors tindran la seua filla per setmanes alternes. Començarà la mare la primera setmana en els anys senars i viceversa.  
- Pel que fa a la pensió d'aliments a favor de la menor, la fixe en 200 euros mensuals, que els haurà d'abonar el pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus de consum fixat per l'Institut Nacional d'Estadística. Les despeses extraordinàries les hauran de satisfer en un 70 % el pare i en un 30 % la mare.  
Notifiqueu aquesta sentència a les parts, i feu-los saber que, en contra, s'hi pot interposar un recurs d'apel·lació dins del termini dels cinc dies següents des que es notifique.  
Aquesta és la meua sentència, de la qual cal deixar un testimoniatge en les actuacions que, jutjant definitivament en primera instància, pronuncie, mane i firme.  
Publicació. Aquesta sentència va ser donada llegida i publicada per la magistrada que la firma, mentre celebrava audiència pública en el dia de la seua data, i assistit per mi, la secretària judicial. En done fe.»  
Atés que es desconeix el domicili o la residència actuals del demandat, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència al demandat.  
  
Vila-real, 21 de desembre de 2016.- La lletrada de l'Administració de justícia: Macarena Amparo Mira Picó.